               EUROOPA KOMISJON
            Brüssel,23.9.2021
            COM(2021) 593 final
            2021/0303(NLE)
            Ettepanek:
            NÕUKOGU OTSUS,
            milles määratakse kindlaks seisukoht, mis võetakse Euroopa Liidu nimel Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga loodud ühiskomitees seoses nimetatud lepingu muutmist käsitleva otsuse vastuvõtmisega

               SELETUSKIRI

               1.Kavandatav reguleerimisese

               Komisjon teeb ettepaneku, et nõukogu määraks kindlaks seisukoha, mis võetakse liidu nimel Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga (edaspidi „väljaastumisleping“) loodud ühiskomitees seoses ühiskomitee otsusega muuta nimetatud lepingut.

               2.Ettepaneku taust

               2.1.Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping

               Väljaastumislepingus on sätestatud kord, mille alusel toimub Ühendkuningriigi väljaastumine liidust ja Euratomist. Väljaastumisleping jõustus 1. veebruaril 2020.

               2.2.Ühiskomitee

               Väljaastumislepingu artikli 164 lõikega 1 loodud ühiskomitee koosneb liidu ja Ühendkuningriigi esindajatest. Seda juhivad ühiselt liit ja Ühendkuningriik. Ühiskomitee töökord on sätestatud väljaastumislepingu VIII lisas. Ühiskomitee tuleb kokku vähemalt üks kord aastas või liidu või Ühendkuningriigi taotlusel. Ta määrab oma koosolekute ajakava ja päevakorra kindlaks vastastikusel kokkuleppel.

               Ühiskomitee ülesanded on sätestatud väljaastumislepingu artiklis 164 ja need on põhiliselt järgmised:

               ·järelevalve väljaastumislepingu rakendamise ja kohaldamise üle kas otseselt või talle alluvate erikomiteede töö kaudu;

               ·otsuste ja soovituste vastuvõtmine, sealhulgas lepingu muutmine lepingus sätestatud juhtudel;

               ·lepingu tõlgendamise ja kohaldamisega seoses tekkida võivate probleemide ennetamine ja vaidluste lahendamine.

               2.3.Ühiskomitee kavandatav otsus

               Vastavalt väljaastumislepingu artikli 164 lõike 5 punktile d võib ühiskomitee võtta vastu otsuse, millega muudetakse väljaastumislepingut, et parandada vigu, kõrvaldada väljajätte ja muid puudusi või lahendada olukordi, mida väljaastumislepingu allkirjastamise ajal ei osatud ette näha, tingimusel et sellised muudatused ei muuda lepingu olulisi osi.

               Kavandatava otsuse eesmärk on kõrvaldada väljajätte ja puudusi, mis ei muuda väljaastumislepingu olulisi osi.

               Kavandatav otsus muutub poolte jaoks siduvaks vastavalt väljaastumislepingu artikli 166 lõikele 2. Vastavalt töökorra 9. reeglile märgitakse ühiskomitee vastuvõetud otsustes nende jõustumise kuupäev.

               3.Liidu nimel võetav seisukoht

               3.1.Väljaastumislepingu I lisa I osa sotsiaalkindlustuse koordineerimise kohta

               Väljaastumislepingu I lisa I osas on loetletud sotsiaalkindlustussüsteemide koordineerimise halduskomisjoni otsused ja soovitused, mida liit ja Ühendkuningriik peavad sotsiaalkindlustuse koordineerimise eeskirju kohaldades nõuetekohaselt arvesse võtma (vt väljaastumislepingu artikkel 31).

               18. oktoobril 2017 kiitis sotsiaalkindlustussüsteemide koordineerimise halduskomisjon heaks soovituse nr A1 Euroopa Parlamendi ja nõukogu määruse (EÜ) nr 987/2009 artikli 19 lõikes 2 osutatud tõendi väljastamise kohta. Seda soovitust ei ole aga väljaastumislepingu I lisas nimetatud ja see tuleks sinna lisada.

               19. oktoobril 2017 kiitis sotsiaalkindlustussüsteemide koordineerimise halduskomisjon heaks otsuse nr E6 sotsiaalkindlustusteabe elektroonilise vahetamise süsteemis (EESSI) elektroonilise sõnumi õiguslikult edastatuks lugemise kohta. Seda otsust ei ole aga väljaastumislepingu I lisas nimetatud ja see tuleks sinna lisada.

               17. juunil 2020 kiitis sotsiaalkindlustussüsteemide koordineerimise halduskomisjon heaks otsuse nr H9 Euroopa Parlamendi ja nõukogu määruse (EÜ) nr 987/2009 artiklites 67 ja 70 ning otsuses nr S9 osutatud tähtaegade pikendamise kohta COVID-19 pandeemia tõttu. Seda otsust ei ole aga väljaastumislepingu I lisas nimetatud ja see tuleks sinna lisada.

                21. oktoobril 2020 kiitis sotsiaalkindlustussüsteemide koordineerimise halduskomisjon heaks otsuse nr H10, milles käsitletakse sotsiaalkindlustussüsteemide koordineerimise halduskomisjoni andmetöötluse tehnilise komisjoni töökorda ja koosseisu. Seda otsust ei ole aga väljaastumislepingu I lisas nimetatud ja see tuleks sinna lisada. See otsus asendab otsuse nr H8, milles käsitletakse sotsiaalkindlustussüsteemide koordineerimise halduskomisjoni andmetöötluse tehnilise komisjoni töökorda ja koosseisu Otsus nr H8 jäetakse seega väljaastumislepingu I lisa I osast välja.

               9. detsembril 2020 kiitis sotsiaalkindlustussüsteemide koordineerimise halduskomisjon heaks sotsiaalkindlustussüsteemide koordineerimise halduskomisjoni otsuse nr H11 määruse (EÜ) nr 987/2009 artiklites 67 ja 70 ning otsuses nr S9 osutatud tähtaegade pikendamise kohta COVID-19 pandeemia tõttu. Seda otsust ei ole aga väljaastumislepingu I lisas nimetatud ja see tuleks sinna lisada.

               10. oktoobril 2018 kiitis sotsiaalkindlustussüsteemide koordineerimise halduskomisjon heaks soovituse nr H2, mis käsitleb autentimistunnuste lisamist liikmesriigi asutuse väljastatud porditavatele dokumentidele, mis näitavad isiku olukorda Euroopa Parlamendi ja nõukogu määruste (EÜ) nr 883/2004 ja (EÜ) nr 987/2009 kohaldamise eesmärgil. Seda soovitust ei ole aga väljaastumislepingu I lisas nimetatud ja see tuleks sinna lisada.

               9. detsembril 2020 kiitis sotsiaalkindlustussüsteemide koordineerimise halduskomisjon heaks otsuse nr S11, milles käsitletakse tagasimaksmise korda määruse (EÜ) nr 883/2004 artiklite 35 ja 41 rakendamisel. Selle otsusega asendatakse otsus nr S9, milles käsitletakse tagasimaksmise korda määruse (EÜ) nr 883/2004 artiklite 35 ja 41 rakendamisel. Otsus nr S9 jäetakse seega väljaastumislepingu I lisa I osast välja.

               4.Õiguslik alus

               Euroopa Liidu toimimise lepingu (edaspidi „ELi toimimise leping“) artikli 218 lõikega 9 on ette nähtud otsused, millega „kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

               Otsus, mille ühiskomitee peab vastu võtma, on õigusliku toimega akt. Vastavalt lepingu artikli 166 lõikele 2 muutub kavandatud õigusakt lepinguosaliste suhtes kohaldatava õiguse alusel lepinguosaliste jaoks siduvaks.

               Kavandatud õigusaktiga ei täiendata ega muudeta lepingu institutsioonilist raamistikku.

               Seega on esildatud otsuse menetlusõiguslik alus ELi toimimise lepingu artikli 218 lõige 9.

               Kavandatava õigusakti ainus eesmärk ja sisu on ühelt poolt muuta lepingut, et kõrvaldada vead, väljajätted ja puudused, ilma lepingu olulisi elemente muutmata, ning teiselt poolt muuta lepingut selles selgelt sätestatud juhul.

               Väljaastumisleping sõlmiti Euroopa Liidu lepingu artikli 50 lõike 2 alusel.

               Seepärast ja kooskõlas aluspõhimõttega, et õigusakti saab muuta ainult sama liiki õigusaktiga, on ettepanekus esitatud otsuse materiaalõiguslik alus Euroopa Liidu lepingu artikli 50 lõige 2.

               4.1.Kokkuvõte

               Ettepanekus esitatud otsuse õiguslik alus peaks seega olema Euroopa Liidu lepingu artikli 50 lõige 2 koostoimes Euroopa Liidu toimimise lepingu artikli 218 lõikega 9.

               5.Kavandatava õigusakti avaldamine

               Kuna ühiskomitee otsusega muudetakse väljaastumislepingut, on asjakohane avaldada otsus pärast vastuvõtmist Euroopa Liidu Teatajas.

               2021/0303 (NLE)

               Ettepanek:

               NÕUKOGU OTSUS,

               milles määratakse kindlaks seisukoht, mis võetakse Euroopa Liidu nimel Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga loodud ühiskomitees seoses nimetatud lepingu muutmist käsitleva otsuse vastuvõtmisega

               EUROOPA LIIDU NÕUKOGU,

               võttes arvesse Euroopa Liidu lepingut, eriti selle artikli 50 lõiget 2,

               võttes arvesse Euroopa Liidu toimimise lepingut, eriti selle artikli 218 lõiget 9,

               võttes arvesse Euroopa Komisjoni ettepanekut

               ning arvestades järgmist:

               (1)Liit sõlmis Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (edaspidi „väljaastumisleping“) nõukogu 30. jaanuari 2020. aasta otsusega (EL) 2020/135
                  1
                ning see jõustus 1. veebruaril 2020.

               (2)Väljaastumislepingu artikli 164 lõike 5 punktiga d anti ühiskomiteele õigus võtta vastu otsuseid, millega muudetakse nimetatud lepingut, tingimusel et sellised muudatused on vajalikud selleks, et parandada vigu, kõrvaldada väljajätte ja muid puudusi või lahendada olukordi, mida lepingu allkirjastamise ajal ei osatud ette näha, ja tingimusel et selliste otsustega ei muudeta kõnealuse lepingu olulisi osi. Vastavalt väljaastumislepingu artikli 166 lõikele 2 on ühiskomitee vastuvõetud otsused liidu ja Ühendkuningriigi suhtes siduvad ning liit ja Ühendkuningriik peavad neid otsuseid rakendama, kusjuures neil on samad õiguslikud tagajärjed kui väljaastumislepingul.

               (3)Eksituse tõttu ei ole väljaastumislepingu I lisa I osas nimetatud sotsiaalkindlustussüsteemide koordineerimise halduskomisjoni üht otsust ja üht soovitust. Neli muud otsust ja üks soovitus võeti vastu enne üleminekuperioodi lõppu. Seetõttu tuleks need otsused ja soovitused lisada nimetatud lisasse.

               (4)Ühiskomitee peaks nende väljajätete ja puuduste kõrvaldamiseks võtma vastu väljaastumislepingu artikli 164 lõike 5 punkti d kohase otsuse.

               (5)Seetõttu on asjakohane määrata kindlaks ühiskomitees liidu nimel võetav seisukoht,

               ON VASTU VÕTNUD KÄESOLEVA OTSUSE:

               Artikkel 1

               Seisukoht, mis tuleb liidu nimel vastu võtta väljaastumislepingu artikli 164 lõikega 1 moodustatud ühiskomitees otsuse kohta, mis võetakse vastu vastavalt väljaastumislepingu artikli 164 lõike 5 punktile d, põhineb käesolevale otsusele lisatud ühiskomitee otsuse eelnõul.

               Artikkel 2

               Ühiskomitee otsus avaldatakse Euroopa Liidu Teatajas.

               Artikkel 3

               Käesolev otsus jõustub selle vastuvõtmise päeval.

               Brüssel,

                     Nõukogu nimel

                     eesistuja

                     (1)

                        ELT L 29, 31.1.2020, lk 1.

    ---documentbreak---

               EUROOPA KOMISJON
            Brüssel,23.9.2021
            COM(2021) 593 final
            LISA
            järgmise dokumendi juurde:
            Ettepanek: Nõukogu otsus,
            milles määratakse kindlaks seisukoht, mis võetakse Euroopa Liidu nimel Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga loodud ühiskomitees seoses nimetatud lepingu muutmist käsitleva otsuse vastuvõtmisega

               SUURBRITANNIA JA PÕHJA-IIRI ÜHENDKUNINGRIIGI EUROOPA LIIDUST JA EUROOPA AATOMIENERGIAÜHENDUSEST VÄLJAASTUMISE LEPINGUGA LOODUD ÜHISKOMITEE OTSUS nr […]/2021,

               …,

               millega muudetakse Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingut

               ÜHISKOMITEE,

               võttes arvesse Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingut
                  1
                (edaspidi „väljaastumisleping“), eriti selle artikli 164 lõike 5 punkti d,

               ning arvestades järgmist:

               (1)Väljaastumislepingu artikli 164 lõike 5 punktiga d on antud kõnealuse lepingu artikli 164 lõike 1 kohaselt loodud ühiskomiteele (edaspidi „ühiskomitee“) õigus võtta vastu otsuseid, millega muudetakse nimetatud lepingut, tingimusel et sellised muudatused on vajalikud selleks, et parandada vigu, kõrvaldada väljajätte ja muid puudusi või lahendada olukordi, mida lepingu allkirjastamise ajal ei osatud ette näha, ja tingimusel, et selliste otsustega ei muudeta kõnealuse lepingu olulisi osi. Vastavalt väljaastumislepingu artikli 166 lõikele 2 on ühiskomitee vastu võetud otsused liidu ja Ühendkuningriigi suhtes siduvad. Liit ja Ühendkuningriik peavad selliseid otsuseid rakendama, kusjuures neil on samad õiguslikud tagajärjed kui väljaastumislepingul.

               (2)Õiguskindluse huvides tuleks muuta väljaastumislepingu I lisa I osa, lisades sinna sotsiaalkindlustussüsteemide koordineerimise halduskomisjoni viis otsust ja kaks soovitust, mida ei ole väljaastumislepingu I lisa I osas nimetatud, ning jättes välja kaks otsust, mis asendati uute otsustega,

               ON VASTU VÕTNUD KÄESOLEVA OTSUSE:

               Artikkel 1

               Väljaastumislepingut muudetakse järgmiselt.

               (1)Väljaastumislepingu I lisa I osa jaotisesse „Kohaldatavad õigusaktid (A-seeria)“ lisatakse sotsiaalkindlustussüsteemide koordineerimise halduskomisjoni soovitus nr A1 Euroopa Parlamendi ja nõukogu määruse (EÜ) nr 987/2009 artikli 19 lõikes 2 osutatud tõendi väljastamise kohta
                  2
               .

               (2)Väljaastumislepingu I lisa I osa jaotisesse „Elektrooniline andmevahetus (E-seeria)“ lisatakse sotsiaalkindlustussüsteemide koordineerimise halduskomisjoni otsus nr E6 sotsiaalkindlustusteabe elektroonilise vahetamise süsteemis (EESSI) elektroonilise sõnumi õiguslikult edastatuks lugemise kohta
                  3
               .

               (3)Väljaastumislepingu I lisa I osa jaotisesse „Horisontaalsed küsimused (H-seeria)“ lisatakse sotsiaalkindlustussüsteemide koordineerimise halduskomisjoni otsus nr H9 Euroopa Parlamendi ja nõukogu määruse (EÜ) nr 987/2009 artiklites 67 ja 70 ning otsuses nr S9 osutatud tähtaegade pikendamise kohta COVID-19 pandeemia tõttu
                  4
               .

               (4)Väljaastumislepingu I lisa I osa jaotisesse „Horisontaalsed küsimused (H-seeria)“ lisatakse sotsiaalkindlustussüsteemide koordineerimise halduskomisjoni otsus nr H10, milles käsitletakse sotsiaalkindlustussüsteemide koordineerimise halduskomisjoni andmetöötluse tehnilise komisjoni töökorda ja koosseisu
                  5
               .

               (5)Väljaastumislepingu I lisa I osa jaotisesse „Horisontaalsed küsimused (H-seeria)“ lisatakse sotsiaalkindlustussüsteemide koordineerimise halduskomisjoni otsus nr H11 määruse (EÜ) nr 987/2009 artiklites 67 ja 70 ning otsuses nr S9 osutatud tähtaegade pikendamise kohta COVID-19 pandeemia tõttu
                  6
               .

               (6)Väljaastumislepingu I lisa I osa jaotisesse „Horisontaalsed küsimused (H-seeria)“ lisatakse sotsiaalkindlustussüsteemide koordineerimise halduskomisjoni soovitus nr H2, mis käsitleb autentimistunnuste lisamist liikmesriigi asutuse väljastatud porditavatele dokumentidele, mis näitavad isiku olukorda Euroopa Parlamendi ja nõukogu määruste (EÜ) nr 883/2004 ja (EÜ) nr 987/2009 kohaldamise eesmärgil
                  7
               .

               (7)Väljaastumislepingu I lisa I osa jaotisesse „Haigushüvitised (S-seeria)“ lisatakse sotsiaalkindlustussüsteemide koordineerimise halduskomisjoni otsus nr S11, milles käsitletakse tagasimaksmise korda määruse (EÜ) nr 883/2004 artiklite 35 ja 41 rakendamisel
                  8
               .

               (8)Väljaastumislepingu I lisa I osast jäetakse välja järgmised õigusaktid:

               (a)sotsiaalkindlustussüsteemide koordineerimise halduskomisjoni otsus nr H8, milles käsitletakse sotsiaalkindlustussüsteemide koordineerimise halduskomisjoni andmetöötluse tehnilise komisjoni töökorda ja koosseisu, mis asendatakse sotsiaalkindlustussüsteemide koordineerimise halduskomisjoni otsusega nr H10, milles käsitletakse sotsiaalkindlustussüsteemide koordineerimise halduskomisjoni andmetöötluse tehnilise komisjoni töökorda ja koosseisu;

               (b)sotsiaalkindlustussüsteemide koordineerimise halduskomisjoni otsus nr S9, milles käsitletakse tagasimaksmise korda määruse (EÜ) nr 883/2004 artiklite 35 ja 41 rakendamisel, mis asendatakse sotsiaalkindlustussüsteemide koordineerimise halduskomisjoni otsusega nr S11, milles käsitletakse tagasimaksmise korda määruse (EÜ) nr 883/2004 artiklite 35 ja 41 rakendamisel.

               Artikkel 2

               Käesolev otsus jõustub järgmisel päeval pärast selle vastuvõtmist.

               [Koht ja kuupäev]

               Ühiskomitee nimel

               kaaseesistujad

                     (1)

                     ELT L 29, 31.1.2020, lk 7.

                     (2)

                        ELT C 183, 29.5.2018, lk 5–14.

                     (3)

                        ELT C 355, 4.10.2018, lk 5–7.

                     (4)

                        ELT C 259, 7.8.2020, lk 9.

                     (5)

                        ELT C 89, 16.3.2021, lk 6–10.

                     (6)

                        ELT C 170, 6.5.2021, lk 4–5.

                     (7)

                        ELT C 147, 29.4.2019, lk 6–7.

                     (8)

                        ELT C 236, 18.6.2021, lk 4–9


               EUROOPA KOMISJON
            Brüssel,23.9.2021
            COM(2021) 594 final
            2021/0304(NLE)
            Ettepanek:
            NÕUKOGU OTSUS
            Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga asutatud ühiskomitees Euroopa Liidu nimel võetava seisukoha kohta seoses otsuse, millega kehtestatakse nimekiri 25 isikust, kes soovivad ja saavad töötada lepinguga loodud vahekohtu liikmena, muutmisega

               SELETUSKIRI

               1.Kavandatav reguleerimisese

               Komisjon teeb nõukogule ettepaneku määrata kindlaks liidu nimel Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga (edaspidi „väljaastumisleping“) loodud ühiskomitees võetav seisukoht ühiskomitee otsuse kohta, millega muudetakse otsust nr 7/2020 (millega kehtestatakse nimekiri 25 isikust, kes soovivad ja saavad töötada lepinguga ettenähtud vahekohtu liikmena).

               2.Ettepaneku taust

               2.1.Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping

               Väljaastumislepingus on sätestatud kord, mille alusel astub Ühendkuningriik korrakohaselt välja liidust ja Euratomist. Väljaastumisleping jõustus 1. veebruaril 2020.

               2.2.Ühiskomitee

               Väljaastumislepingu artikli 164 lõikega 1 loodud ühiskomitee koosneb liidu ja Ühendkuningriigi esindajatest. Ühiskomiteed juhivad ühiselt liit ja Ühendkuningriik. Ühiskomitee töökord on sätestatud väljaastumislepingu VIII lisas. Ühiskomitee tuleb kokku liidu või Ühendkuningriigi taotlusel vähemalt kord aastas ning kohtumiste ajakava ja päevakord määratakse kindlaks vastastikusel kokkuleppel.

               Ühiskomitee ülesanded on sätestatud väljaastumislepingu artiklis 164 ja need seisnevad peamiselt järgmises:

               ·järelevalve väljaastumislepingu rakendamise ja kohaldamise üle kas otse või talle aru andvate erikomiteede töö kaudu;

               ·otsuste ja soovituste, sealhulgas lepingu muudatuste vastuvõtmine lepinguga ette nähtud juhtudel;

               ·lepingu tõlgendamisel ja kohaldamisel tekkida võivate probleemide ennetamine ja vaidluste lahendamine.

               2.3.Ühiskomitee kavandatav akt

               Vastavalt väljaastumislepingu artikli 171 lõikele 1 on ühiskomitee üleminekuperioodi lõpuks koostanud nimekirja 25 isikust, kes soovivad ja saavad töötada vahekohtu liikmena. Lähtudes artikli 171 lõike 1 viimasest lausest tagab ühiskomitee, et see nimekiri vastab igal ajahetkel nõuetele, mis väljaastumislepingus on sellele esitatud.

               Kavandatava otsuse eesmärk on nimekirja ajakohastada, sest ühe nimekirjas oleva vahekohtuniku liidu institutsiooni liikmeks nimetamise tõttu ei vasta ta enam väljaastumislepingu artikli 171 lõikes 2 kehtestatud nõuetele.

               Kavandatav otsus muutub poolte jaoks siduvaks vastavalt väljaastumislepingu artikli 166 lõikele 2. Vastavalt töökorra 9. reeglile märgitakse ühiskomitees vastu võetud otsustes nende jõustumise kuupäev.

               3.Liidu nimel võetav seisukoht

               Ühiskomitee koostas kooskõlas väljaastumislepinguga vahekohtunike nimekirja juhuks, kui väljaastumislepingu tõlgendamisel tekib vaidlus. Nimekiri jõustus 1. jaanuaril 2021.

               Nimekirjas on viis isikut, kelle liit ja Ühendkuningriik on ühiselt määranud vahekohtu eesistujateks. Lisaks on nimekirjas 20 isikut vahekohtu lihtliikmete ülesannete täitmiseks, kellest 10 on esitanud liit ja 10 Ühendkuningriik.

               Üks kümnest liidu nimekirja kantud vahekohtu liikmest nimetati alates 7. oktoobrist 2021 Euroopa Kohtu kohtujuristiks. Vastavalt väljaastumislepingu artikli 171 lõikele 2 ei või nimekiri sisaldada isikuid, kes on liidu institutsioonide liikmed, ametnikud või muud teenistujad, ning seda nimekirja tuleb seetõttu muuta.

               Nõukogu 22. detsembri 2020. aasta otsuse (EL) 2020/2232 II lisas on esitatud varunimekiri nendest kandidaatidest, kes soovivad ja saavad töötada väljaastumislepinguga loodud vahekohtu liidupoolse liikmena ning kellega võib vajaduse korral ühendust võtta, kui ühiskomitee peab tulenevalt artikli 171 lõike 1 viimasest lausest 25 isikust koosnevat nimekirja ajakohastama.

               Seepärast peaks liidu seisukoht toetama seda, et ühiskomitee võtab vastu otsuse, millega muudetakse otsust, millega kehtestatakse nimekiri 25 isikust, kes soovivad ja saavad lepingu alusel vahekohtunikuna töötada, asendades isiku, kes ei vasta enam vahekohtunikuks olemise nõudele, varunimekirja kantud kandidaadiga.

               4.Õiguslik alus

               Euroopa Liidu toimimise lepingu (edaspidi „ELi toimimise leping“) artikli 218 lõikega 9 on ette nähtud otsused, millega „kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

               Otsus, mille ühiskomitee peab vastu võtma, on lepingus sätestatud organis liidu nimel võetav seisukoht, kui asjaomasel organil tuleb vastu võtta õigusliku toimega akte. Vastavalt lepingu artikli 166 lõikele 2 on kavandatav õigusakt lepinguosaliste jaoks siduv.

               Kavandatud aktiga ei täiendata ega muudeta lepingu institutsioonilist raamistikku.

               Seega on kavandatud otsuse menetlusõiguslik alus ELi toimimise lepingu artikli 218 lõige 9.

               Kavandatava õigusakti eesmärk ja sisu on määrata kindlaks liidu seisukoht nende isikute nimekirja küsimuses, kes soovivad ja saavad töötada väljaastumislepinguga ettenähtud vahekohtute liikmena. Väljaastumisleping sõlmiti Euroopa Liidu lepingu artikli 50 lõike 2 alusel.

               Seetõttu peaks kavandatava otsuse õiguslik alus olema Euroopa Liidu lepingu artikli 50 lõige 2 koostoimes ELi toimimise lepingu artikli 218 lõikega 9.

               5.Kavandatava akti avaldamine

               Kuna otsuse eesmärk on muuta nimekirja isikutest, kes soovivad ja saavad töötada väljaastumislepinguga ettenähtud vahekohtute liikmena, on asjakohane avaldada ühiskomitee otsus pärast vastuvõtmist Euroopa Liidu Teatajas.

               2021/0304 (NLE)

               Ettepanek:

               NÕUKOGU OTSUS

               Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga asutatud ühiskomitees Euroopa Liidu nimel võetava seisukoha kohta seoses otsuse, millega kehtestatakse nimekiri 25 isikust, kes soovivad ja saavad töötada lepinguga loodud vahekohtu liikmena, muutmisega

               EUROOPA LIIDU NÕUKOGU,

               võttes arvesse Euroopa Liidu lepingut, eriti selle artikli 50 lõiget 2,

               võttes arvesse Euroopa Liidu toimimise lepingut, eriti selle artikli 218 lõiget 9,

               võttes arvesse Euroopa Komisjoni ettepanekut

               ning arvestades järgmist:

               (1)Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping („väljaastumisleping“) sõlmiti nõukogu otsusega (EL) 2020/135
                  1
                ning see jõustus 1. veebruaril 2020.

               (2)Vastavalt väljaastumislepingu artikli 171 lõikele 1 koostas ühiskomitee väljaastumislepingu alusel kehtestatud üleminekuperioodi lõpuks nimekirja 25 isikust, kes soovivad ja saavad töötada vahekohtu liikmetena. Ühiskomitee tagab, et nimekiri vastab igal ajahetkel kindlaksmääratud nõuetele.

               (3)Vastavalt väljaastumislepingu artikli 171 lõikele 2 ei tohi sellesse nimekirja kuuluda isikud, kes on liidu institutsioonide, mõne liikmesriigi valitsuse või Ühendkuningriigi valitsuse liikmed, ametnikud või muud teenistujad.

               (4)Üks liidu esitatud nimekirja kantud isikutest on nimetatud Euroopa Kohtu kohtujuristiks ja ei vasta seega enam väljaastumislepingu kohastele vahekohtunikuks olemise nõuetele.

               (5)Seepärast on vaja asendada see isik kandidaadiga, kes on kantud nõukogu 22. detsembri 2020. aasta otsuse (EL) 2020/2232 II lisas esitatud varunimekirja kandidaatidest, kes soovivad ja saavad töötada väljaastumislepinguga loodud vahekohtu liidupoolse liikmena.

               (6)On asjakohane määrata kindlaks ühiskomitees liidu nimel võetav seisukoht,

               ON VASTU VÕTNUD KÄESOLEVA OTSUSE:

               Artikkel 1

               Seisukoht, mis võetakse liidu nimel väljaastumislepingu artikli 164 lõikega 1 loodud ühiskomitees seoses 25 isikust koosneva nimekirja muutmisega, kes soovivad ja saavad töötada väljaastumislepinguga loodud vahekohtu liikmena, põhineb käesolevale otsusele lisatud ühiskomitee otsuse eelnõul.

               Artikkel 2

               Ühiskomitee otsus avaldatakse Euroopa Liidu Teatajas.

               Artikkel 3

               Käesolev otsus on adresseeritud komisjonile.

               Brüssel,

                     Nõukogu nimel

                     eesistuja

                     (1)

                        Nõukogu 30. jaanuari 2020. aasta otsus (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta (ELT L 29, 31.1.2020, lk 1).

    ---documentbreak---

               EUROOPA KOMISJON
            Brüssel,23.9.2021
            COM(2021) 594 final
            LISA
            järgmise dokumendi juurde:
            Ettepanek: Nõukogu otsus
            Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga asutatud ühiskomitees Euroopa Liidu nimel võetava seisukoha kohta seoses otsuse, millega kehtestatakse nimekiri 25 isikust, kes soovivad ja saavad töötada lepinguga loodud vahekohtu liikmena, muutmisega

               LISA

               SUURBRITANNIA JA PÕHJA-IIRI ÜHENDKUNINGRIIGI EUROOPA LIIDUST JA EUROOPA AATOMIENERGIAÜHENDUSEST VÄLJAASTUMISE LEPINGUGA LOODUD ÜHISKOMITEE OTSUS nr […]/2021,

               (kuupäev),

               millega muudetakse otsust nr 7/2020, millega kehtestatakse nimekiri 25 isikust, kes soovivad ja saavad töötada lepinguga loodud vahekohtu liikmena

               ÜHISKOMITEE,

               võttes arvesse Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingut
                  1
                (edaspidi „väljaastumisleping“), eriti selle artikli 171 lõikeid 1 ja 2,

               ning arvestades järgmist:

               (1)Vastavalt väljaastumislepingu artikli 171 lõikele 1 on ühiskomitee koostanud väljaastumislepingu alusel ettenähtud üleminekuperioodi lõpuks nimekirja 20 isikust, kes soovivad ja saavad töötada vahekohtu liikmetena. Ühiskomitee tagab, et nimekiri vastab igal ajahetkel kindlaksmääratud nõuetele.

               (2)Vastavalt väljaastumislepingu artikli 171 lõikele 2 ei tohi sellesse nimekirja kuuluda isikud, kes on liidu institutsioonide, mõne liikmesriigi valitsuse või Ühendkuningriigi valitsuse liikmed, ametnikud või muud teenistujad.

               (3)Üks liidu soovitatud isikutest on nimetatud liidu institutsiooni liikmeks ja ei vasta seetõttu enam väljaastumislepingu kohastele vahekohtunikuks olemise nõuetele.

               (4)Seepärast on vaja kõnealune isik asendada.

               ON VASTU VÕTNUD KÄESOLEVA OTSUSE:

               Artikkel 1

               ELi väljaastumislepingu vahekohtu lihtliikmete nimekirja, mis on esitatud ühiskomitee otsuse nr 7/2020 I lisas, muudetakse järgmiselt:

               Tamara ĆAPETA asendatakse Ezio PERILLOga.

               Artikkel 2

               Käesolev otsus jõustub järgmisel päeval pärast selle vastuvõtmist.

               [Koht ja kuupäev]

               Ühiskomitee nimel

               kaaseesistujad

                     (1)

                           ELT L 29, 31.1.2020, lk 7.